section_heading: Povijest sastava
paragraph_text: Početak devedesetih donio je razne promjene. Beastie Boys su uredili svoj novi studio "G-Son" u Atwater Villageu, Kalifornija, te se ponovo prihvatili svojih instrumenata. Godine 1992. izlazi treći album Check Your Head, koji se proteže od hip hopa i rocka, do funk instrumentala. Iste godine Beastie Boys osnivaju i glazbenu etiketu Grand Royal. Godine 1994. izlazi Ill Communication, četvrti studijski album, po svom alternativnom pristupu vrlo sličan prijašnjem Check Your Head.